open-index/open-wikipedia-markdown huggingface dataset:
পূর্ব জার্মানি

**জার্মান ডেমোক্র্যাটিক রিপাবলিক** (**GDR**; জার্মান ভাষা: Deutsche Demokratische Republik' বা *DDR*; জনপ্রিয় নাম পূর্ব জার্মানি) ছিলো দ্বিতীয় বিশ্বযুদ্ধোত্তর ইউরোপে জার্মানির সোভিয়েত ইউনিয়ন-অধিকৃত এলাকা নিয়ে গঠিত একটি সমাজতান্ত্রিক রাষ্ট্র। ১৯৪৯ সাল থেকে ১৯৯০ সাল পর্যন্ত রাষ্ট্র হিসাবে এর অস্তিত্ব ছিলো। ১৯৯০ সালে এটি পশ্চিম জার্মানির সাথে একীভূত হয়ে বর্তমানের জার্মানি রাষ্ট্র গঠন করে। দুই জার্মানির জনগণ নিজেরাই বিভক্ত করে রাখা বার্লিন দেয়াল বা প্রাচীর ভেঙে ফেলে। সমাজতান্ত্রিক পূর্ব জার্মানি ও পুঁজিবাদি পশ্চিম জার্মানি আবার একীভূত হয়। অর্থাৎ জার্মানি ফের ঐক্যবদ্ধ হয়, পূর্ব-পশ্চিম বলতে আর কিছু থাকল না। বার্লিন প্রাচীর ভেঙে ফেলার মধ্য দিয়ে ইউরোপের বুকে জার্মানগণ একত্রিত হন। পূর্ব জার্মানির রাজধানী ছিলো বার্লিন শহরের পূর্বাংশ।

## ইতিহাস
থাম্ব|পশ্চিম জার্মানি (নীল) সারল্যান্ড (বেগুনি) বাদ দিয়ে পশ্চিমা মিত্রদের অঞ্চল নিয়ে গঠিত; সোভিয়েত অঞ্চল, পূর্ব জার্মানি (লাল) পশ্চিম বার্লিন (হলুদ) ঘেরা।
দ্বিতীয় বিশ্বযুদ্ধ-পূর্ব এডলফ হিটলারের স্বপ্ন ছিল তৃতীয় রাইখ গড়ার, জার্মানদের পৃথিবীর সর্বশ্রেষ্ঠ হিসেবে প্রতিষ্ঠিত করার কিন্তু যুদ্ধে হেরে যায় জার্মানি। দ্বিতীয় বিশ্বযুদ্ধের পর জার্মানি মিত্রশক্তির নিয়ন্ত্রণে আসে। মার্কিন যুক্তরাষ্ট্র, ব্রিটেন, ফ্রান্স ও সোভিয়েত ইউনিয়নের আওতায় চার ভাগে বিভক্ত হয় জার্মানি। পরে ১৯৪৯ সালে সোভিয়েত ইউনিয়ন নিয়ন্ত্রণে থাকা পূর্ব জার্মানিকে ডেমোক্রেটিক রিপাবলিক হিসেবে ঘোষণা করা হয়, যাতে চালু হয় সমাজতান্ত্রিক ব্যবস্থা। আর বাকি তিন দেশের নিয়ন্ত্রণে থাকা বাকি অংশকে ফেডারেল রিপাবলিক অব জার্মানি গঠন করা হয়, চালু হয় পুঁজিবাদী ব্যবস্থা। স্নায়ুযুদ্ধকালে পশ্চিম জার্মানির পুঁজিবাদী অর্থনীতির মন্দ প্রভাব ও ঘরহীন মানুষের স্রোত ঠেকাতে ১৯৬১ সালে পূর্ব জার্মানির শাসকরা বার্লিন প্রাচীর নির্মাণ করে। তবে আশির দশকের শেষে সোভিয়েত ইউনিয়নে গর্বাচেভের উদার নীতিমালা সমগ্র বিশ্বে প্রভাব ফেলে। জার্মানি একীভূত হওয়ার যে দাবি উঠেছিল তার উপর গর্বাচেভের উদার নীতিমালা ইতিবাচক ভূমিকা রাখে। তারই ধারাবাহিকতায় ১৯৮৯ সালের ৯ নভেম্বর জার্মান একীভূত হওয়ার ঘোষণার সাথে সাথে বার্লিন প্রাচীর ভেঙে দেয়া হয়। স্নায়ুযুদ্ধের অবসান হয়। দুই জার্মানি আবারো একীভূত হয়।
সোভিয়েত ইউনিয়নের প্রেসিডেন্ট মিখাইল গর্বাচেভের উদারীক নীতিমালা গ্রহণ করলে দেশটি বহুভাগে বিভক্ত হয়। একে একে সকল রাজ্য স্বাধীন দেশ হিসেবে আত্মপ্রকাশ করে। বিশ্ব হয়ে পড়ে এককেন্দ্রিক। মনে করা হত, সমাজতান্ত্রিক সোভিয়েতের পতন হলেও একীভূত জার্মানি আবার পরাশক্তি হিসেবে আবির্ভূত হবে। কিন্তু সেটা হলো না বরং জার্মানি মার্কিন যুক্তরাষ্ট্রের মিত্রতে পরিণত হয়। বার্লিন প্রাচীর পতনের পর জার্মানি পরাশক্তি হিসেবে আবির্ভূত হতে পারেনি। বিশ্বব্যাপী অর্থনৈতিক মন্দার ঢেউ জার্মানিতে লাগলেও তারা দাবি করে মন্দা কাটিয়ে উঠেছে। জার্মানি এগোচ্ছে, সময় লাগলেও পূর্ব-পশ্চিমের অর্থনৈতিক, সামাজিক বৈষম্যের দেয়াল ভাঙছে, বেকারত্বের হারও কমছে। বিশ্বযুদ্ধোত্তর জার্মানির নতুন প্রজন্মের রাজনীতিকেরা জার্মান জাতি সম্পর্কে বিশ্ববাসীর অবিশ্বাস, ভয়-ভীতি-সংশয়কে পেছনে ফেলে এগিয়ে নিয়ে যাচ্ছে ঐক্যবদ্ধ জার্মানিকে।

বিষয়শ্রেণী:জার্মানির ইতিহাস
বিষয়শ্রেণী:ইউরোপ
বিষয়শ্রেণী:১৯৪৯-এ প্রতিষ্ঠিত রাষ্ট্র ও অঞ্চল
বিষয়শ্রেণী:সমাজতান্ত্রিক রাষ্ট্র
বিষয়শ্রেণী:ইউরোপের প্রাক্তন রাষ্ট্র
বিষয়শ্রেণী:সাবেক সমাজতান্ত্রিক প্রজাতন্ত্র
বুদ্ধিদীপ্ত নকশা

**বুদ্ধিদীপ্ত নকশা** বা **বুদ্ধিদীপ্ত অনুকল্প** (ইংরেজি ভাষায়: Intelligent design) বলতে একটি যুক্তিকে মেনে নেয়া বোঝায় যা হল, "মহাবিশ্ব এবং এর মধ্যস্থিত জীবিত বস্তুগুলোর মধ্যে যত জটিলতা আছে তা একটি বুদ্ধিদীপ্ত কারণের মাধ্যমেই সৃষ্টি হয়েছে, প্রাকৃতিক নির্বাচনের মত কোন অনির্দিষ্ট প্রক্রিয়ায় নয়।" এটি স্রষ্টার অস্তিত্বের পক্ষে প্রথাগত ধর্মতাত্ত্বিক যুক্তির একটি আধুনিক রূপ। ১৯৮৭ সালে সৃষ্টিতত্ত্বকে পাঠ্যবইয়ের অংশ হিসেবে বিজ্ঞানের সাথে পড়ানোর বিরুদ্ধে মার্কিন যুক্তরাষ্ট্রের আদালতে একটি রায় দেয়া হয়েছিল। এই রায়ের উপযুক্ত জবাব হিসেবেই প্রথমদিকে বুদ্ধিদীপ্ত অনুকল্পের বিকাশ ঘটেছিল। এই অনুকল্পের প্রাথমিক প্রস্তাবকদের সবাই ছিলেন মার্কিন ভিত্তিক খ্রিস্টান ধর্মীয় সংস্থা ডিসকভারি ইনস্টিটিউটের সদস্য বা সহযোগী। তারা ধারণা পোষণ করেছিলেন যে, এই বুদ্ধিমান পরিকল্পনাকারী হলেন খ্রিস্টান ধর্মের ঈশ্বর। এর প্রবক্তারা এটিকে বৈজ্ঞানিক বলে মনে করেন এবং বিজ্ঞানকে বিভিন্ন অতিপ্রাকৃত ঘটনা বিশ্বাস করানোর ক্ষেত্রে তারা এই তত্ত্ব অনুকল্প প্রয়োগ করেন।
## তথ্যসূত্র

বিষয়শ্রেণী:বুদ্ধিদীপ্ত অনুকল্প
বিষয়শ্রেণী:ধর্মতত্ত্ব
বিষয়শ্রেণী:ধর্মতন্ত্র
থিন ফিল্ম ট্রানজিস্টর লিকুইড ক্রিস্টাল ডিসপ্লে

thumb|right|250px|টিএফটি এলসিডি প্রযুক্তিতে নির্মিত একটি কম্পিউটার মনিটর পর্দা**থিন ফিল্ম ট্রানজিস্টর লিকুইড ক্রিস্টাল ডিসপ্লে** (), সংক্ষপে টিএফটি এলসিডি (TFT-LCD) থিন ফিল্ম ট্রানজিস্টর প্রযুক্তি ব্যবহার করে উদ্ভাবিত উন্নত মানের ছবি প্রদর্শন ব্যবস্থা বা পর্দা। এই প্রযুক্তি বর্তমানে ডিজিটাল ক্যামেরা, মোবাইল ফোন, টিভি ও কম্পিউটার মনিটরে হিসেবে বহুল ব্যবহার হচ্ছে।

এই প্রযুক্তির আরো সংস্করণের মধ্যে আছে:
# ওটিএফটি
# টিটিএফটি
# এএমওএলইডি
# টিএফডি
# ইউএফবি

বিষয়শ্রেণী:প্রদর্শন প্রযুক্তি
কুর্দিস্তান ওয়ার্কার্স পার্টি

**কুর্দিস্তান ওয়ার্কার্স পার্টি** বা **পার্তিয়া কারকেরেন কুর্দিস্তান** (কুর্দি ভাষায়: Partiya Karkerên Kurdistan, ইংরেজি ভাষায়: Kurdistan Workers' Party; পিকেকে, কাদেক, কংগ্রা-গেল বা কেজিকে নামেও পরিচিত) একটি কুর্দিশ সামরিক সংস্থা যা ১৯৭০-এর দশকে প্রতিষ্ঠিত হয়েছিল। ১৯৯৯ সালে আটক হওয়ার পূর্ব পর্যন্ত এই দলের নেতৃত্ব দিয়েছিলেন আবদুল্লাহ ওকালান। এই দলের আদর্শ বিপ্লবী মার্ক্সবাদ-লেনিনবাদ এবং কুর্দিশ জাতীয়তাবাদের উপর প্রতিষ্ঠিত। এই দলের বর্তমান প্রধান নেতা হচ্ছেন *মুরাত কারাইলান*। দলের প্রধান উদ্দেশ্য হচ্ছে কুর্দিস্তান এলাকা নিয়ে একটি পৃথক স্বাধীন ও সার্বভৌম রাষ্ট্র প্রতিষ্ঠা করা। কুর্দিস্তান বলতে তারা তুরস্কের দক্ষিণ-পূর্বাঞ্চল, ইরাকের উত্তর-পূর্বাঞ্চল, সিরিয়ার উত্তর-পূর্বাঞ্চল এবং ইরানের উত্তর-পশ্চিমাঞ্চলকে বুঝিয়ে থাকে। এই অঞ্চলগুলোতে কুর্দিশ জনগণ সংখ্যাগরিষ্ঠ।

## আরও পড়ুন
* Öcalan, Abdullah. *Interviews and Speeches [about P.K.K.'s Kurdish cause]*. London: Published jointly by Kurdistan Solidarity Committee and Kurdistan Information Centre, 1991. 46 p. Without ISBN

## তথ্যসূত্র

বিষয়শ্রেণী:১৯৭৮-এ প্রতিষ্ঠিত
বিষয়শ্রেণী:কুর্দিস্তান
বিষয়শ্রেণী:ওয়ার্কার্স পার্টি
বিষয়শ্রেণী:জাতীয়তাবাদী সন্ত্রাসবাদ
বিষয়শ্রেণী:কুর্দিস্তান ওয়ার্কার্স পার্টি
বিষয়শ্রেণী:জাতীয় মুক্তি সেনা
বিষয়শ্রেণী:ইরাকের বিদ্রোহী গ্রুপ
বিষয়শ্রেণী:তুরস্কে নিষিদ্ধ রাজনৈতিক দল
বিষয়শ্রেণী:দূর-বাম রাজনীতি
বিষয়শ্রেণী:গেরিলা সংগঠন
বিষয়শ্রেণী:কুর্দি সংগঠন
বিষয়শ্রেণী:জাপান কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:অস্ট্রেলিয়া কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:এশিয়া ভিত্তিক সন্ত্রাসী হিসাবে চিহ্নিত সংগঠন
বিষয়শ্রেণী:কানাডা কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:ইরান কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:তুরস্ক কর্তৃক সন্ত্রাসী হিসেবে চিহ্নিত সংগঠন
ব্রায়ান বারিজ

**এয়ার চিফ মার্শাল স্যার ব্রায়ান কেভিন বারিজ** কেসিবি সিবিই এডিসি এফসিএমআই রয়েল এয়ার ফোর্সের অবসরপ্রাপ্ত কমান্ডার।

## তথ্যসূত্র

বিষয়শ্রেণী:রয়েল এয়ার ফোর্সের কর্মকর্তা
বিষয়শ্রেণী:ইরাক যুদ্ধের সামরিক কর্মকর্তা
বিষয়শ্রেণী:জীবিত ব্যক্তি
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:মেইডস্টোনের ব্যক্তি
বিষয়শ্রেণী:১৯৪৯-এ জন্ম
বিষয়শ্রেণী:উন্মুক্ত বিশ্ববিদ্যালয়ের প্রাক্তন শিক্ষার্থী
নুরি আল-মালিকি

**নুরি কামিল মোহাম্মদ হাসান আল-মালিকি** (; জন্ম ২০ জুন ১৯৫০), **জাওয়াদ আল-মালিকি নামেও পরিচিত** () অথবা **আবু ইসরা** (), হলেন একজন ইরাকি রাজনীতিবিদ, যিনি ২০০৬ থেকে ২০১৪ সাল পর্যন্ত ইরাকের প্রধানমন্ত্রীর দায়িত্ব পালন করেন। এছাড়াও তিনি ২০১৬ থেকে ২০১৮ পর্যন্ত ইরাকের ভাইস প্রেসিডেন্ট হিসেবে দায়িত্ব পালন করেন।  বর্তমানে তিনি ইসলামিক দাওয়া পার্টির সেক্রেটারি জেনারেল।

আল-মালিকি ১৯৭০ এর দশকের শেষের দিকে শিয়া বিরোধী হিসাবে সাদ্দাম হুসেন এর শাসনামলে তার রাজনৈতিক জীবন শুরু করেছিলেন এবং ২৪ বছর নির্বাসনে গিয়ে মৃত্যুদণ্ডে পালিয়ে যাওয়ার পরে তিনি খ্যাতি অর্জন করেছিলেন।  বিদেশে থাকাকালীন তিনি ইসলামিক দাওয়া পার্টি এর সিনিয়র নেতা হয়েছিলেন, সাদ্দাম বিরোধী গেরিলাদের তৎপরতার সমন্বয় সাধন করেছিলেন এবং ইরানি ও সিরিয়ার কর্মকর্তাদের সাথে সম্পর্ক গড়ে তোলেন যার সাহায্যে তিনি সাদ্দামকে ক্ষমতাচ্যুত করার জন্য সাহায্য চেয়েছিলেন।  ২০১১ সালের শেষের দিকে আল-মালিকি ইরাকের মার্কিন যুক্তরাষ্ট্র ও জোট বাহিনীর সাথে নিবিড়ভাবে কাজ করেছিলেন।

১৪ ই আগস্ট ২০১৪-এ তিনি ইরাকের প্রধানমন্ত্রী পদ থেকে পদত্যাগের ঘোষণা করেন। 
২০১৪ সালের সেপ্টেম্বরে আল-মালিকি  ইরাকের তিন জন ভাইস প্রেসিডেন্ট এর মধ্যে একজন  নির্বাচিত হয়েছিলেন, এই পদটি বিলুপ্ত করার চেষ্টা সত্ত্বেও তিনি এখনও একটি পদে রয়েছেন। 
## তথ্যসূত্র

বিষয়শ্রেণী:ইরাকের প্রধানমন্ত্রী
বিষয়শ্রেণী:ইরাকের ভাইস প্রেসিডেন্ট
বিষয়শ্রেণী:ইরাকি রাজনীতিবিদ
বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শিয়া মুসলিম
বিষয়শ্রেণী:১৯৪৯-এ জন্ম
বিষয়শ্রেণী:ইরাকি শিয়া মুসলিম
বিষয়শ্রেণী:বাগদাদ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইরাকের উপরাষ্ট্রপতি
বিষয়শ্রেণী:ইসনা আশারিয়া
বিষয়শ্রেণী:বিরুদ্ধ-মার্কিনবাদ
ইয়াশার বুয়ুকানোত

**জেনারেল মেহমেট ইয়াসার বুয়ুকানিত** (জন্ম: ১লা সেপ্টেম্বর ১৯৪০) তুর্কি সশস্ত্র বাহিনীর ২৫তম চিফ অফ জেনারেল স্টাফ। ২৮শে আগস্ট ২০০৬ থেকে ২৮শে আগস্ট ২০০৮ পর্যন্ত তিনি এই বাহিনীর দায়িত্ব পালন করেছেন।

## জীবনী
ইয়াসার বুয়ুকানিত ১৯৪০ সালের ১লা সেপ্টেম্বর তুর্কির ইস্তানবুলে জন্মগ্রহণ করেন। তিনি ১৯৫৯ সালে এরজিনকান মিলিটারি হাই স্কুলে ভর্তি হন। তিনি কারা হার্প অকুলু থেকে ১৯৬১ সালে পদাতিক কর্মকর্তা হিসেবে স্নাতক সম্পন্ন করেন। ১৯৬৩ সালে ইনফ্যান্ট্রি স্কুল থেকে স্নাতক সম্পন্ন করে তিনি ১৯৭০ সাল পর্যন্ত তুর্কি সেনাবাহিনীর বিভিন্ন ইউনিটে প্লাটুন ও কমান্ডো কোম্পানির কমান্ডার পদে দায়িত্ব পালন করেন।

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:ইরাক যুদ্ধের সামরিক কর্মকর্তা
বিষয়শ্রেণী:তুর্কী সামরিক কর্মকর্তা
বিষয়শ্রেণী:লিজিওন অব মেরিট প্রাপক
বিষয়শ্রেণী:২০১৯-এ মৃত্যু
বিষয়শ্রেণী:নিশান-ই-ইমতিয়াজ প্রাপক
ভারতীয় রিজার্ভ ব্যাঙ্ক

**ভারতীয় রিজার্ভ ব্যাঙ্ক** (**আরবিআই**) ভারতের কেন্দ্রীয় ব্যাংক। এই ব্যাঙ্ক টাকার আর্থিক নীতি এবং দেশের ৬১৬.৩২ বিলিয়ন মার্কিন ডলার (২০২৪) মুদ্রা মজুত নিয়ন্ত্রণ করে। ১৯৩৪ সালের ভারতীয় রিজার্ভ ব্যাঙ্ক আইন বলে ১৯৩৫ সালের ১ এপ্রিল এই ব্যাঙ্ক স্থাপিত হয়েছিল। সরকারের উন্নয়ন নীতির ক্ষেত্রেও ভারতীয় রিজার্ভ ব্যাঙ্ক গুরুত্বপূর্ণ ভূমিকা পালন করে।

## ইতিহাস
### ১৯৩৫ – ১৯৫০
প্রথম বিশ্বযুদ্ধের পর অর্থনৈতিক সমস্যার মোকাবিলায় ১৯৩৫ সালে কেন্দ্রীয় ব্যাঙ্ক স্থাপিত হয়। ভারতীয় কেন্দ্রীয় ব্যাঙ্ক স্থাপিত হয়েছিল হিলটন ইয়াং কমিশনের সুপারিশ ক্রমে। ১৯২৬ সালে উক্ত কমিশন রিপোর্ট জমা দিলেও, ব্যাঙ্ক প্রতিষ্ঠিত হতে আরও নয় বছর সময় লাগে। ভারতীয় রিজার্ভ ব্যাঙ্কের প্রস্তাবনায় (Preamble) ব্যাঙ্কনোট প্রচলন নিয়ন্ত্রণ, ভারতের আর্থিক স্থিতাবস্থায় বজায় রাখার স্বার্থে মজুত অর্থ রক্ষা এবং দেশের স্বার্থে মুদ্রা ও ঋণব্যবস্থা নিয়ন্ত্রণে রিজার্ভ ব্যাঙ্কের প্রধান কাজ বলে উল্লেখ করা হয়েছে। রিজার্ভ ব্যাঙ্কের কেন্দ্রীয় কার্যালয় প্রথমে বাংলার কলকাতায় স্থাপন করা হলেও ১৯৩৭ সালে তা স্থায়ীভাবে বোম্বাইতে (অধুনা মুম্বই) স্থানান্তরিত করা হয়। ব্রহ্মদেশে জাপানি আগ্রাসনের পূর্বে এবং পরে ১৯৪৭ সালের এপ্রিল মাস পর্যন্ত রিজার্ভ ব্যাঙ্ক ব্রহ্মদেশের কেন্দ্রীয় ব্যাঙ্ক হিসেবেও কাজ করেছে। উল্লেখ্য, ১৯৩৭ সালেই ব্রহ্মদেশকে ভারত থেকে বিচ্ছিন্ন করা হয়। ১৯৪৮ সালের জুন মাসে স্টেট ব্যাংক অফ পাকিস্তান কার্যকরী হওয়ার আগে পর্যন্ত ভারতীয় রিজার্ভ ব্যাঙ্ক পাকিস্তানের কেন্দ্রীয় ব্যাঙ্কের কাজও করেছে। শেয়ারহোল্ডারের ব্যাঙ্ক হিসেবে প্রতিষ্ঠিত হলেও ১৯৪৯ সালে রাষ্ট্রায়ত্ত্বকরণের পর ভারতীয় রিজার্ভ ব্যাঙ্কের কর্তৃত্ব সম্পূর্ণতই ভারত সরকারের হাতে চলে যায়।

## কার্যকারিতা
IFSC কোড জানতে সংস্থার ওয়েবসাইট রয়েছে :  অবস্থা

## আরও দেখুন
* কেন্দ্রীয় ব্যাংকের তালিকা

## তথ্যসূত্র

## অতিরিক্ত পাঠ

* Cecil Kisch: *Review "The Monetary Policy of the Reserve Bank of India" by K. N. Raj*. In: *The Economic Journal*. Vol. 59, No. 235 (Sep., 1949), pp.&nbsp;436–438.
* Findlay G. Shirras: *The Reserve Bank of India*. In *The Economic Journal*. Vol. 44, No. 174 (Jun., 1934), pp.&nbsp;258–274.
* Narenda Jadhav, Partha Ray, Dhritidyuti Bose, Indranil Sen Gupta: *THE RESERVE BANK OF INDIÀ`S BALANCE SHEET: ANALYTICS AND DYNAMICS OF EVOLUTION*, November 2004.

## বহিঃসংযোগ
* Reserve Bank of India Official site 
* Reserve Bank of India Ombudsman site
* Reforms on the mandate of RBI
* RBI operations
* IFSC Code of all bank branches in India as per RBI 

ভারত
বিষয়শ্রেণী:মুম্বইয়ের ভবন ও স্থাপনা
বিষয়শ্রেণী:ভারতের অর্থনীতি
বিষয়শ্রেণী:ভারতের ব্যাংক
বিষয়শ্রেণী:মুম্বই ভিত্তিক সংগঠন
বিষয়শ্রেণী:রাষ্ট্রীয় খেল প্রতসাহন পুরস্কার প্রাপক
মাসউদ বারজানি

**মাসউদ বারজানি** (কুর্দিশ: مه‌سعوود بارزانی) (জন্ম: ১৬ই আগস্ট, ১৯৪৬) ইরাকে স্বায়ত্তশাসিত কুর্দিশ সরকারের রাষ্ট্রপতি এবং কুর্দিস্তান ডেমোক্রেটিক পার্টির প্রধান নেতা। তিনি ইরানে জন্মগ্রহণ করেছিলেন।

## তথ্যসূত্র

## বহিঃসংযোগ

* Kurdistan Region Presidency website 
* 2002 BBC profile

|-

বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কুর্দিস্তান গণতান্ত্রিক পার্টি রাজনীতিবিদ
বিষয়শ্রেণী:ইরাকি রাজনীতিবিদ
বিষয়শ্রেণী:ইরাকি কুর্দি
বিষয়শ্রেণী:কুর্দি জাতীয়তাবাদী
বিষয়শ্রেণী:কুর্দি রাজনীতিবিদ
বিষয়শ্রেণী:তুর্কি বিপ্লবী
হাউমেয়া

**হাউমেয়া** (ইংরেজি ভাষায়: Haumea; পূর্বে **** নামে পরিচিত ছিল; প্রতীক: ) কাইপার বেষ্টনীর একটি বামন গ্রহ যার ভর প্লুটোর প্রায় এক তৃতীয়াংশ। বিশাল সাংঘর্ষিক পরিবারের সদস্য হিসেবে পরিচিত এই বস্তুটি আবিষ্কার করেছে স্পেনের জোসে লুইস অর্টিজ মোরেনো গ্রুপ (José Luis Ortiz Moreno) এবং মার্কিন যুক্তরাষ্ট্রের মাইক ই ব্রাউন গ্রুপ । মোরেনো গ্রুপ স্পেনের সিয়েরা নেভাদা অবজারভেটরিতে কাজ করার সময় আবিষ্কারটি করেছে আর ব্রাউন গ্রুপের আবিষ্কারটি সম্পন্ন হয়েছে ক্যালটেকে। এমপিসি মোরেনোর গ্রুপকে আবিষ্কারের কৃতিত্ব দিয়েছে। কারণ তারাই আগে ঘোষণা দিয়েছিল।

কিউবিওয়ানো তথা কাইপার বেষ্টনীস্থিত চিরায়ত বস্তগুলোর মধ্যে এই বস্তুটি বেশ কয়েকটি বৈশিষ্ট্যের কারণে স্বাতন্ত্র্য অর্জন করেছে। বৈশিষ্ট্যগুলো হল: দুইটি চাঁদ, অতি উচ্চ দ্রাঘন এবং পৃষ্ঠে কেলাসিত বরফ জল থাকার কারণে সৃষ্ট অতিরিক্ত প্রতিফলন অনুপাত। অনেক আগের একটি সংঘর্ষের কারণে সৃষ্ট সাংঘর্ষিক পরিবারের সদস্যগুলোর মধ্যে একে সর্ববৃহৎ বলে ধরে নেয়া হয়েছে। এই সংঘর্ষের কারণেই ব্যতিক্রমী বৈশিষ্ট্যগুলোর জন্ম হয়েছিল।

২০০৮ সালের ১৭ সেপ্টেম্বর, আইএইউ এই বস্তুকে সৌরজগতের পঞ্চম বামন গ্রহ হিসেবে স্বীকৃতি দেয়। এর নতুন নাম রাখা হয় হাওয়াই দ্বীপপুঞ্জের পৌরাণিক কাহিনীতে বর্ণীত উর্বরতা ও সন্তান প্রসবের দেবী হাউমেয়া-এর নামানুসারে।

## টীকা

## তথ্যসূত্র

## বহিঃসংযোগ
* NASA visualization of the orbit 
* Updated data
* MPEC listing for 
* *Space.com* story: Large new world discovered beyond Neptune
* *New Scientist* story: New world found in outer solar system 

বিষয়শ্রেণী:নেপচুনোত্তর বস্তু
বিষয়শ্রেণী:বামন গ্রহ
বিষয়শ্রেণী:সৌরজগৎ
বিষয়শ্রেণী:নামকরণ করা গ্রহাণু
বিষয়শ্রেণী:গ্রহীয় বলয়
সিমেন্ট

**সিমেন্ট** বালি ঘটিত (Silicious), এলুমিনা ঘটিত (Argillaceous) মাটি এবং চুন ঘটিত (Calcareous) পদার্থের সমন্বয়ে তৈরী একটি জটিল ধরনের মিশ্রনের মিহি গুঁড়ো পদার্থ। সাধারণত সিমেন্ট ধূসর বা সবুজ ধূসর বর্ণের হয়। সিমেন্ট হল সেই জাতীয় পদার্থ যাদেরকে পানি বা অন্য কোন তরলের সাথে মিশ্রিত করলে কাদার মত নমনীয় পদার্থ পাওয়া যায় এবং তা কিছু সময়ের মধ্যে জমে গিয়ে বিভিন্ন দৃঢ়তার শক্ত পদার্থ গঠন করে।
thumb|একজন কর্মী বস্তা থেকে সিমেন্ট ঢালছ
[thumb|[ওহাইওর টোলেডোর বিজনেস মেন চেম্বার অফ কমার্স দ্বারা প্রকাশিত  ১৯০৫ সালের একটি বর্ষপুস্তিকা।  বর্ষপুস্তকটিতে ঐ অঞ্চলে অবকাঠামো তৈরীর কাঁচামাল শিল্পে তৈরী সিমেন্ট টুকরোর ও তৈরীর যন্ত্রটির বিজ্ঞাপন প্রচার করছে।  ]]
সিমেন্ট বাড়ী-ঘর, রাস্তা, সেতু ইত্যাদি যাবতীয় নির্মাণ কাজের প্রধান উপাদান। সিমেন্ট যা কংক্রিট তৈরী করার প্রধান একটি  উপাদান।কংক্রিট হল সবচেয়ে ব্যাপকভাবে ব্যবহৃত উপাদান এবং পানির পর পৃথিবীতে সবচেয়ে বেশি ব্যবহৃত সম্পদ । 

সিমেন্টের মূল উপাদানগুলি হল -

* সিলিকা (Sillica)
* এলুমিনা (Alumina)
* লাইম (Lime)
* আইরন অক্সাইড (Iron Oxide)
* ম্যাগনেসিয়াম অক্সাইড (Magnesium Oxide)

সিমেন্ট কয়েক ধরনের হয়ে থাকে। যেমন:
* পোর্টল্যান্ড সিমেন্ট
* পজুলানা সিমেন্ট
* অধিক অ্যালুমিনা সমৃদ্ধ সিমেন্ট
* ক্ষয়রোধী সিমেন্ট
* পানিরোধী সিমেন্ট
* রঙিন সিমেন্ট ইত্যাদি

এর মধ্যে সবচেয়ে বেশি ব্যবহৃত হয় পোর্টল্যান্ড সিমেন্ট।

সিমেন্ট ব্যবহারের আগে তার গুণমান যাচাই করা জরুরি এবং এর জন্যে বিভিন্ন রকমের সিমেন্ট পরীক্ষা করা হয়। রাসায়নিক উপাদানের উপস্থিতির পরীক্ষা, মিহিত্বের পরীক্ষা, সেটিং সময় পরীক্ষা, চাপ সহন ক্ষমতার পরীক্ষা, ইত্যাদি পরীক্ষার মাধ্যমে সিমেন্টের গুণমান যাচাই করা হয়।

## তথ্যসূত্র

Building Materials & Construction - P. RAY (Book).

## বহির্সূত্র
সিমেন্ট পরীক্ষা (Cement Test).

বিষয়শ্রেণী:সিমেন্ট
বিষয়শ্রেণী:কংক্রিট
বিষয়শ্রেণী:নির্মাণ উপাদান
ট্যানগ্রাম

**ট্যানগ্রাম** হল চীনদেশের হাজার বছরের পুরনো ধাঁধা জাতীয় খেলা।এ খেলার জন্য একটি বর্গাকার কার্ডবোর্ড কে ছবির মত কেটে সাত ভাগে ভাগ করা হয়। এই সাত টুকরো কার্ডবোর্ড বিভিন্ন ভাবে সাজিয়ে বিভিন্ন মজার মজার আকার দেওয়া যায়। যেমন পশু,পাখি,মানুষ ইত্যাদি। ছবিতে কিছু আকার দেওয়া হল। তবে এই খেলার আসল মজা পাবার জন্য নিজের মাথা খাটিয়ে বিভিন্ন আকার তৈরির চেষ্টা করতে হবে।সময় কাটানোর জন্য এটি একটি চমৎকার খেলা।

thumb|300px|ট্যানগ্রাম বানানোর নকশা
thumb|300px|ট্যানগ্রাম তৈরির প্রথম ধাপ
thumb|300px|ট্যানগ্রাম তৈরির দ্বিতীয় ধাপ
thumb|256px|একটি তৈরি ট্যানগ্রাম
thumb|300px|ট্যানগ্রাম দিয়ে তৈরি বিভিন্ন আকৃতি
thumb|300px|ট্যানগ্রাম দিয়ে তৈরি বিভিন্ন আকৃতি

## আরও পড়ুন
* Anno, Mitsumasa. *Anno's Math Games* (three volumes). New York: Philomel Books, 1987.  (v. 1),  (v. 2),  (v. 3).
* Botermans, Jack, et al. *The World of Games: Their Origins and History, How to Play Them, and How to Make Them* (translation of *Wereld vol spelletjes*). New York: Facts on File, 1989. .
* Dudeney, H. E. *Amusements in Mathematics*. New York: Dover Publications, 1958.
* Gardner, Martin. "Mathematical Games-on the Fanciful History and the Creative Challenges of the Puzzle Game of Tangrams", *Scientific American* Aug. 1974, p.&nbsp;98–103. 
* Gardner, Martin. "More on Tangrams", *Scientific American* Sep. 1974, p.&nbsp;187–191. 
* Gardner, Martin. *The 2nd Scientific American Book of Mathematical Puzzles and Diversions*. New York: Simon & Schuster, 1961. .
* Loyd, Sam. *Sam Loyd's Book of Tangram Puzzles (The 8th Book of Tan Part I)*. Mineola, New York: Dover Publications, 1968.
* Slocum, Jerry, et al. *Puzzles of Old and New: How to Make and Solve Them*. De Meern, Netherlands: Plenary Publications International (Europe); Amsterdam, Netherlands: ADM International; Seattle: Distributed by University of Washington Press, 1986. .
* Slocum, Jerry, et al. *The Tangram Book: The Story of the Chinese Puzzle with Over 2000 Puzzles to Solve*. New York: Sterling Publishing Company, 2003. .
## আরও দেখুন
* গণিতের ধাঁধা
## তথ্যসূত্র

## বহিঃসংযোগ
* ট্যানগ্রাম 

বিষয়শ্রেণী:শিল্পকলা
বিষয়শ্রেণী:বিনোদন
বিষয়শ্রেণী:হর্ষগণিত
বিষয়শ্রেণী:একক খেলোয়াড় গেম
বিষয়শ্রেণী:চীনা উদ্ভাবন
বিষয়শ্রেণী:১৯শ শতাব্দীর ফ্যাড ও প্রবণতা
ফিল্ড-প্রোগ্রামেবল গেইট অ্যারে

[thumb|300px|একটি [অলটেরা স্ট্রাটিক্স ২ জিএক্স এফপিজিএ]]

**ফিল্ড-প্রোগ্রামেবল গেইট অ্যারে** একটি অর্ধপরিবাহী চিপ যাতে *লজিক ব্লক* নামে কিছু প্রোগ্রামেবল লজিক অংশ এবং এই ব্লকগুলির মাঝে তারের সংযুক্তি থাকে। লজিক ব্লকগুলোকে প্রোগ্রাম করে বিভিন্ন প্রাথমিক গেইট, যেমন অ্যান্ড, এক্সর অথবা আরো জটিল কম্বিনেশনাল ফাংশন যেমন ডিকোডার বা গাণিতিক ফাংশন প্রণয়ন করা যায়। অধিকাংশ এফপিজিএ-তে লজিক ব্লকের সাথে মেমরি যুক্ত থাকে যা সাধারণ ফ্লিপ-ফ্লপ হতে পারে অথবা পুরোদস্তুর মেমরি ব্লকও হতে পারে।

সবগুলো লজিক ব্লকের মাঝে তারের সংযুক্তির কারণে সিস্টেম ডিজাইনারের কাছে এফপিজিএকে একটি এক-চিপের প্রোগ্রামযোগ্য ব্রেডবোর্ডের মত মনে হবে। এফপিজিএ তৈরি করার পর এটি কি কাজ করবে তা পুরোপুরি নির্ভর করে যিনি এটির উপর প্রোগ্রাম করবেন তার উপরে। একারণেই একে "ফিল্ড-প্রোগ্রামেবল" বলা হয়।

এফপিজিএ সাধারণত তাদের অ্যাপ্লিকেশন-স্পেসিফিক ইন্টিগ্রেটেড সার্কিট (অ্যাসিক) প্রতিপক্ষ থেকে কিছুটা ধীরগতির হয়ে থাকে, খুব জটিল কোন ফাংশনের কাজ করতে পারেনা এবং কিছুটা বেশি বিদ্যুত শক্তি লাগে। কিন্তু এদের সুবিধা হচ্ছে এফপিজিএতে ডিজাইন করার সময় অনেক কম-লাগে ফলে বাজারে তাড়াতাড়ি ছেড়ে দেয়া যায়, এটিকে বারবার প্রোগ্রাম করা  হয় যায় ফলে ডিবাগিং-এ সমস্যা কম হয় এবং এদের ইঞ্জিনিয়ারিং খরচ কম। প্রস্তুতকারকরা কমদামী এফপিজিএ ও বাজারে ছেড়ে থাকেন যেটিকে একবার মাত্র প্রোগ্রাম করা যায় এবং আচরনের দিকদিয়ে এটি অ্যাসিকের নিকটবর্তী। সাধারণ এফপিজিএর উপর নকশা প্রণয়ন করার পর সাধারণত এই চিপে নকশা প্রোগ্রাম করে বাজারে ছাড়া হয়।

"কমপ্লেক্স প্রোগ্রামেবল লজিক ডিভাইস" (সিপিএলডি) সাধারণ কাজের জন্য এফপিজিএর একটি বিকল্প। বিদ্যুত না থাকলেও এদের মাঝে প্রোগ্রাম নষ্ট হয় না।

এফপিজিএ বা সিপিএলডি কে প্রোগ্রাম করতে হলে প্রথমে কি কাজের জন্য এটি ব্যবহৃত হবে সেটি সার্কিট ডায়াগ্রাম (স্কিমেটিক) বা হার্ডওয়্যার ডেসক্রিপশন ল্যাঙ্গুয়েজ (এইচডিএল) দিয়ে তৈরি করতে হবে। সাধারণত জটিল ডিজাইনের জন্য এইচডিএলকেই পছন্দ করা হয়। এরপর এফপিজিএ প্রস্তুতকারকদের সরবরাহকৃত সফটওয়্যার দিয়ে স্কিমেটিক/এইচডিএল প্রোগ্রামকে এফপিজিএ/সিপিএলডির উপযোগী বাইনারি ফাইলে রুপান্তরিত করা হয়। এরপর সিরিয়াল ইন্টারফেস বা জেট্যাগ ইন্টারফেসের মাধ্যমে এই প্রোগ্রামকে নন-ভোলাটাইল মেমরিতে (যেমন ইইপিরম) সংরক্ষণ করা হয়। বিদ্যুত সংযোগ পাওয়ার পরে এফপিজিএ এই মেমরি থেকে তার আন্তঃসংযোগ স্থাপন করে এবং প্রয়োজনীয় কাজের উপযুক্ত হয়।

বিষয়শ্রেণী:কম্পিউটার চিপ
বিষয়শ্রেণী:লজিক ডিজাইন
বিষয়শ্রেণী:সমন্বিত বর্তনী
বিষয়শ্রেণী:অর্ধপরিবাহী যন্ত্রাংশ
বিষয়শ্রেণী:মার্কিন উদ্ভাবন
ইয়োগি শিলা

থাম্ব|300px|''Sojourner'' at Yogi Rock (color)
**ইয়োগি শিলা** মঙ্গলের ভূপৃষ্টে অবস্থিত একটি শিলা। ১৯৯৭ সালে মার্স পাথফাইন্ডার অভিযানের সময় এটি আবিষ্কৃত হয়।  এর নামকরণ করেন জেফ্রি এ ল্যান্ডিস। সেই অবিযানে যত শিলা আবিষ্কৃত হয়েছিল তার সবগুলোরই নামকরণ করা হয়েছিল বিভিন্ন আইকন এবং ফিগারের নামে। নভোযান থেকে ইয়োগি শালাটি দেখতে অনেকটা ভল্লুকের মাথার মত দেখাচ্ছিলো। এজন্যই বিখ্যাত কার্টুন ভল্লুক চরিত্র ইয়োগি বেয়ারের নামানুসারে এর নামকরণ করা হয়েছে বলে ধারণা করা হয়।

মঙ্গলে আবিষ্কৃত এটিই প্রথম শিলা যা ব্যাসল্ট দ্বারা গঠিত। এ থেকে বোঝা যায় মঙ্গলে অনেক আগে অগ্ন্যুৎপাত ঘটতো। কারণ ব্যসল্ট একটি আগ্নেয় শিলা। শিলার পৃষ্ঠদেশ খুব মসৃণ হওয়ায় এটিও ধারণা করা গেছে যে, সে অঞ্চলে আগে তরল পানির অস্তিত্ব ছিল। ইয়োগিই প্রথম বড় আকারের শিলা যেখানে সোজার্নার রোভার পৌঁছুতে সমর্থ হয়। সোজার্নার এক্স-রশ্মি বর্ণালিবীক্ষণের মাধ্যমে এই শিলার গাঠনিক উপাদান নির্ণয় করেছিল। এখানে একটি কাকতালীয় মিল লক্ষ করা যায়, নিউ জার্সির লিট্‌ল ফল্‌সে ইয়োগি বেরা স্টেডিয়ামের নিচে অবস্থিত শিলাটিও ব্যসল্ট দ্বারা গঠিত।

সোজার্নার ইয়োগি শিলার দিকে এগিয়ে যাচ্ছে, এই ছবিটি বিখ্যাত টেলিভিশন সিরিজ স্টার ট্রেক: এন্টারপ্রাইজ এর উদ্বোধনী ক্রেডিটে দেখানো হয়েছিল। এ কারণে স্টার ট্রেকই প্রথম কল্পবিজ্ঞানমূলক টিভি সিরিজ যাতে পৃথিবীর বাইরে অন্য কোন গ্রহে ধারণকৃত ভিডিও ফুটেজ দেখানো হয়েছে।

## আরও দেখুন
* মঙ্গলের শিলাসমূহের তালিকা

## তথ্যসূত্র

## বহিঃসংযোগ
* Science Daily article on Yogi Rock and Yogi Berra
* NASA site
* CNN article on Mars landing

বিষয়শ্রেণী:মঙ্গলের শিলা
বাংলাদেশের স্বাধীনতা যুদ্ধের বীরত্বসূচক পদক

বাংলাদেশের স্বাধীনতা যুদ্ধে বীরত্বের জন্য মুক্তিযোদ্ধাগণকে বিভিন্ন ধরনের পদক প্রদান করা হয়েছে। এই পদক সমূহ কয়েক স্তরে বিভক্ত। যেমন- বীরত্বসূচক পদক, প্রধান সেনাপতির প্রশংসাপত্র, মুক্তিযুদ্ধের স্মারক পদক এবং আহতসূচক ফিতা।

## বীরত্বসূচক পদক

## প্রধান সেনাপতির প্রশংসাপত্র
মুক্তিযুদ্ধে মোট ২৬৯ জনকে প্রধান সেনাপতির প্রশংসাপত্র প্রদান করা হয়। এই তালিকা ২৫শে মার্চ ১৯৭৩ সালে পত্রিকায় প্রচার করা হয়। প্রশংসাপত্র পাবার যোগ্যতা সম্বন্ধে তেমন কিছু জানা যায় না।

## মুক্তিযুদ্ধের স্মারক পদক

## আহতসূচক ফিতা
এই পদক কতজন পেয়েছেন তার কোন পরিসংখ্যান নাই।

## আরও দেখুন
* বাংলাদেশের স্বাধীনতা যুদ্ধ
## সূত্র
* স্বাধীনতাযুদ্ধের বীরত্বসূচক খেতাব, মুহাম্মদ লুৎফুল হক, ISBN 984-700-400000-8

বিষয়শ্রেণী:বাংলাদেশের স্বাধীনতা যুদ্ধের খেতাব
বিষয়শ্রেণী:বাংলাদেশ ও কমনওয়েলথ অব নেশন্স
বিষয়শ্রেণী:ভারত ও কমনওয়েলথ অব নেশনস
বিষয়শ্রেণী:বাংলাদেশের সামরিক পুরস্কার ও সম্মাননা
বিষয়শ্রেণী:ভারতের সামরিক পুরস্কার ও সম্মাননা
বিষয়শ্রেণী:পাকিস্তানের সামরিক পুরস্কার ও সম্মাননা
বিষয়শ্রেণী:বাংলাদেশের স্বাধীনতা যুদ্ধ
বের্টিল মাল্মবের্গ

**বের্টিল মাল্মবের্গ** (সুয়েডীয় ভাষায়: Bertil Malmberg) (২২শে এপ্রিল, ১৯১৩, হেলসিংবরি - ৮ই অক্টোবর, ১৯৯৪) একজন সুয়েডীয় ভাষাবিজ্ঞানী। তিনি সুইডেনের লুন্দ বিশ্ববিদ্যালয়ে ধ্বনিবিজ্ঞানের অধ্যাপক ছিলেন। এর আগে তিনি ঐ বিশ্ববিদ্যালয় থেকেই রোমান্স ভাষার উপর গবেষণা করে ১৯৪০ সালে ডক্টরেট লাভ করেছিলেন।

বিষয়শ্রেণী:১৯১৩-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:সুয়েডীয় ভাষাবিজ্ঞানী
আনবিবিয়াম

থাম্ব|আনবিবিয়ামের ইলেক্ট্রন বিন্যাস
**আনবিবিয়াম** (ইংরেজি ভাষায়: Unbibium) অতি সাম্প্রতিক সময়ে আবিষ্কৃত একটি অতি ভারী মৌলিক পদার্থের সাময়িক নাম। এটা একা-থোরিয়াম নামেও পরিচিত। Ubb রাসায়নিক প্রতীকবিশিষ্ট এই মৌলের পরমাণবিক সংখ্যা ১২২ এবং পারমণবিক ভর ২৯২। হিব্রু ইউনিভার্সিটি অফ জেরুজালেম এর একটি গবেষকদল সম্প্রতি এটি আবিষ্কার করেছেন। পর্যায় সারণীতে অষ্টম পর্যায়ের জি২ শ্রেণীতে একে স্থান দেয়া হয়েছে। এই আবিষ্কারের তথ্য এখনও সম্পূর্ণ নিশ্চিত না। নিশ্চিত হলে এটিই হবে প্রকৃতিতে পাওয়া প্রথম অতিভারী রাসায়নিক মৌল।

## তথ্যসূত্র

## বহিঃসংযোগ
* আরজিভ তথ্যভাণ্ডারে গবেষক দলের মূল গবেষণাপত্র

বিষয়শ্রেণী:মৌলিক পদার্থ
সোভিয়েত মহাকাশ কুকুর

thumb|মূল সোভিয়েত মহাকাশ কুকুর
thumb|রোমানিয়ান ডাকটিকিটে ‘লাইকা’ 
১৯৫০ এবং ৬০-এর দশকে সোভিয়েত ইউনিয়ন পৃথিবীর কক্ষপথ এবং অর্ধ-কক্ষে বেশ কয়েকটি কুকুর পাঠিয়েছিল। উদ্দেশ্য ছিল, সেখানে মানুষ পাঠানো নিরাপদ কি-না তা নির্ণয় করা। এই সময়ের মধ্যে সোভিয়েত নভোযানগুলোতে সর্বোচ্চ ৫৭টি পর্যন্ত কুকুরকে একসাথে আটানো যেতো। অবশ্য সবগুলোতে এতো বেশি আটতো না। প্রথম অর্থাৎ স্পুটনিক ২ এ মাত্র একটি কুকুরকেই স্থান দেয়া যেতো। মহাকাশে পাঠানো কুকুরের সংখ্যা বেশ কম। কারণ একই কুকুরকে একাধিক বার পাঠানো হয়েছে। যে কুকুরগুলো মারা গেছে তার মূল কারণ ছিল বিভিন্ন কৌশলগত জটিলতা।

## বহিঃসংযোগ
* ভৌগোলিক রকেটে জীববৈজ্ঞানিক পরীক্ষা বিষয়ে একটি বইয়ের অধ্যায়
* মহাকাশে প্রাণী পাঠানো নিয়ে স্পেস টুডে অনলাইনে একটি নিবন্ধ
* নাসা স্টারচাইল্ডে বেলকা ও স্ট্রেলকা বিষয়ক নিবন্ধ
* "Message from the First Dog in Space Received 45 Years Too Late" রুশ মহাকাশ কুকুর প্রোগ্রাম সম্পর্কিত ২০০২ এর সাম্প্রতিক খবর
* One Small Step: The Story of the Space Chimps - এই প্রামাণ্য চিত্রে লাইকা এবং অন্যদের ভিডিও ফুটেজ আছে

বিষয়শ্রেণী:মহাকাশে প্রাণী
বিষয়শ্রেণী:স্বতন্ত্র কুকুর
বিষয়শ্রেণী:সোভিয়েত কৃত্রিম উপগ্রহ
বিষয়শ্রেণী:নভোচারী
বিষয়শ্রেণী:কুকুর
বিষয়শ্রেণী:সোভিয়েত ইউনিয়নের মানববাহী মহাকাশ কর্মসূচি
বিষয়শ্রেণী:সোভিয়েত ইউনিয়নে ১৯৫০-এর দশক
বিষয়শ্রেণী:সোভিয়েত ইউনিয়নে ১৯৬০-এর দশক
বিষয়শ্রেণী:মানব সংস্কৃতিতে কুকুর
হার্ডওয়্যার ডেসক্রিপশন ল্যাঙ্গুয়েজ

থাম্ব|চিত্র : হার্ডওয়্যার ডেসক্রিপশন ল্যাঙ্গুয়েজ।
**হার্ডওয়্যার ডেসক্রিপশন ল্যাঙ্গুয়েজ** বা **এইচডিএল** বলতে ইলেকট্রনিক্সে সেই ধরনের কম্পিউটার ভাষাকে বোঝানো হয় যেটি দিয়ে বৈদ্যুতিক বর্তনীকে সংজ্ঞায়িত করা যায়। এই ভাষার মাধ্যমে বর্তনীর কার্যপ্রণালী, এর ডিজাইন ও ব্যবস্থা এবং সিমুলেশন করে এর বিভিন্ন পরীক্ষা প্রণালীকে বোঝানো যেতে পারে।

ইলেকট্রনিক ব্যবস্থার কাঠামো বোঝানোর জন্য টেক্সট-ভিত্তিক হার্ডওয়্যার ডেসক্রিপশন ল্যাঙ্গুয়েজ বা এইচডিএল একটি প্রমিত পদ্ধতি। সাধারণ প্রোগ্রামিং ভাষার সাথে এর পার্থক্য হচ্ছে এইচডিএল-এর সিনট্যাক্স ও সেমানটিকসে সময় এবং সমান্তরাল প্রক্রিয়া বোঝানোর জন্য বিশেষ সংকেত ব্যবহার করা হয় যা কম্পিউটার হার্ডওয়ারের মূল বৈশিষ্ট্য।

জটিল নকশাবিশিষ্ট হার্ডওয়্যারে নকশার নির্ভূলতা পরীক্ষার জন্য হার্ডওয়্যার তৈরির করার পূর্বে হার্ডওয়্যার ডেসক্রিপশন ল্যাঙ্গুয়েজের সাহায্যে পরীক্ষা করে নেয়া হয়,এতে শ্রম ও অর্থের অপচয় রোধ হয়। 'এইচডিএল এর সবথেকে জনপ্রিয় দুটি সংস্করণ হলো ভেরিলগ(verilog) এবং ভিএইচডিএল(VHSIC hardware description language)। 

## তথ্যসূত্র



বিষয়শ্রেণী:কম্পিউটার
বিষয়শ্রেণী:প্রোগ্রামিং ভাষা
বিষয়শ্রেণী:কারিগরি যোগাযোগ
ওয়ার্ল্ডওয়াইড টেলিস্কোপ

**ওয়ার্ল্ডওয়াইড টেলিস্কোপ** (ইংরেজি ভাষায়: WorldWide Telescope) বিখ্যাত সফ্‌টওয়্যার নির্মাতা প্রতিষ্ঠান মাইক্রোসফ্‌ট কর্তৃক নির্মিত একটি জ্যোতির্বিজ্ঞান সফ্‌টওয়্যার। মহাকাশ দর্শনের জন্যই এটি তৈরি করা হয়েছে। ২০০৮ সালের ফেব্রুয়ারিতে মন্টারিতে অনুষ্ঠিত টেড সম্মেলনে এটি তৈরির ঘোষণা দেয়া হয়েছিল। এই সফ্‌টয়্যারের মাধ্যমে ব্যবহারকারীরা মহাকাশের যেকোন দিকে যেকোন সীমা পর্যন্ত জুম করে দেখতে পারবেন। তবে অবশ্যই যতদূর উপাত্ত আছে ততদূরই দেখা যাবে। হাবল মহাকাশ দূরবীক্ষণ যন্ত্র এবং অন্য ১০টি ভূমিস্থিত দুরবিন থেকে ছবি নেয়া হয়েছে এর জন্য। মহাকাশকে আলোর বিভিন্ন তরঙ্গদৈর্ঘ্যে দেখা সম্ভব এর মাধ্যমে। সফ্‌টওয়্যারটি মাইক্রোসফ্‌টের "ভিজ্যুয়াল এক্সপেরিয়েন্স ইঞ্জিন" এর মাধ্যমে কাজ করে।

## তথ্যসূত্র

## বহিঃসংযোগ
* ওয়ার্ল্ডওয়াইড টেলিস্কোপ
* টেড সম্মেলনে বক্তৃতা 
* ওয়ার্ল্ডওয়াইড টেলিস্কোপ ডাউনলোড

বিষয়শ্রেণী:২০০৮-এর সফ্‌টওয়্যার
বিষয়শ্রেণী:মাইক্রোসফটের সফটওয়্যার
বিষয়শ্রেণী:জ্যোতির্বিজ্ঞান সফ্‌টওয়্যার
বিষয়শ্রেণী:২০০৮-এর সফটওয়্যার
বিষয়শ্রেণী:এমআইটি লাইসেন্স ব্যবহারকৃত সফটওয়্যার
সংক্ষেপণ

**সংক্ষেপণ** বলতে কোনো শব্দ, পদগুচ্ছ বা বাক্যের সংক্ষিপ্ত রূপকে বোঝায়। সংক্ষেপণ বিভিন্নভাবে সম্পাদিত হতে পারে।

এক ধরনের সংক্ষেপণে কোন শব্দগুচ্ছের প্রতিটি শব্দের আদ্যক্ষর নিয়ে এর সংক্ষিপ্ত রূপ গঠন করা হয়; একে আদ্যক্ষরা বলে। যেমন- দুর্নীতি দমন কমিশন থেকে দুদক।

আবার কখনো কখনো একটি শব্দের একাংশ আরেকটি শব্দের কোনো একটি অংশের সাথে মিলিয়ে নতুন সংক্ষেপিত শব্দ গঠন করা হয়। একে মিশ্রণ বলে। যেমন- ধোঁয়া ও কুয়াশা থেকে তৈরি করা হয়েছে ধোঁয়াশা।

অনেক সময় কোন শব্দের একাংশ ছেঁটে ফেলে শব্দটির সংক্ষিপ্ত রূপ তৈরি করা হয়। যেমন- বেবিট্যাক্সি থেকে শুধু বেবি।

বাক্য সংক্ষেপণের বিষয়টি সাধারণত ঊহ্যতা বা অনুক্ততা শিরোনামের অধীনে আলোচনা করা হয়।

বিষয়শ্রেণী:রূপমূলতত্ত্ব
উত্তর-পশ্চিম ককেসীয় ভাষাসমূহ

**উত্তর-পশ্চিম ককেসীয় ভাষাসমূহ** () ককেসাস অঞ্চলের উত্তর-পশ্চিম অংশে (রাশিয়া, জর্জিয়া ও তুরস্কে) প্রচলিত কতগুলি ভাষার একটি দল। এগুলি আবখাজো-আদিজীয় ভাষা নামেও পরিচিত। এই ভাষাগুলির বিশেষ বৈশিষ্ট্য হল এগুলিতে প্রচুর সংখ্যক ব্যঞ্জনধ্বনির উপস্থিতি এবং স্বরধ্বনির স্বল্পতা। এদের মধ্যে উবিখ ভাষাতে ৮০টিরও বেশি ব্যঞ্জনধ্বনি আছে। কোন কোন ভাষাতে স্বরধ্বনির সংখ্যা মাত্র দুইটি হতে পারে।

## আরও দেখুন
* আবখাজ ভাষা
* আদিজে ভাষা
* ককেসীয় ভাষাসমূহ
* কাবারদীয় ভাষা

## তথ্যসূত্র

বিষয়শ্রেণী:ভাষা পরিবার
বিষয়শ্রেণী:উত্তর-পশ্চিম ককেশীয় ভাষা
বিষয়শ্রেণী:সংযোগাত্মক ভাষা
বিষয়শ্রেণী:রাশিয়ার ভাষা
অপাদান কারক

ভাষাবিজ্ঞানের পরিভাষায়, **অপাদান কারক** বলতে এমন একটি উপায় বোঝায়, যার সাহায্যে বাক্যস্থিত কোনো শব্দের রূপ পরিবর্তন করে বা অন্য কোনো উপায়ে শব্দটির সাথে বাক্যের অন্যান্য অংশের সাথে বিশেষ এক ধরনের সম্পর্ক স্থাপন করা হয়। সাধারণভাবে, যা থেকে কিছু বিচ্যুত, জাত, বিরত, আরম্ভ, উৎপন্ন, দূরীভূত ও রক্ষিত হয় এবং যা দেখে কেউ ভীত হয়, তাকেই অপাদান কারক বলে। অপাদান কারক মূলত বিশেষ্য পদ এবং এর সাথে সম্পর্কিত পদ যেমন বিশেষণ বা সর্বনাম এর উপর প্রযুক্ত হয়।

অপাদান কারক দিয়ে সাধারণত কোনো কিছু থেকে সরে যাওয়া অর্থ বোঝানো হয়। বাংলা ভাষাতে বিশেষ্যের পরে হতে, থেকে,চেয়ে (পঞ্চমী বিভক্তি), দিয়া, দিয়ে (তৃতীয়া বিভক্তি) ইত্যাদি অনুসর্গ ব্যবহার করে সাধারণত অপাদান কারক বোঝানো হয়।

উদাহরণ:
বিচ্যুত: **গাছ থেকে** পাতা পড়ে। **মেঘ থেকে** বৃষ্টি পড়ে।
গৃহীত: **শুক্তি থেকে** মুক্তো মেলে। **দুধ থেকে** দই হয়।
জাত: **জমি থেকে** ফসল পাই। **খেঁজুর রসে** গুড় হয়।
বিরত: **পাপে** বিরত হও।
দূরীভূত: **দেশ থেকে** পঙ্গপাল চলে গেছে।
রক্ষিত: **বিপদ থেকে** বাঁচাও। **বিপদে** মোরে রক্ষা কর।
আরম্ভ: **সোমবার থেকে** পরীক্ষা শুরু।
উৎপন্ন: **তিলে** তৈল হয়।
ভীত: **বাঘকে** ভয় পায় না কে? **চোরের** ভয়ে ঘুম আসে না। ঘর থেকে বাইরে এসো

## ব্যবহার
**অর্থভেদে**:
* স্থানবাচক: তিনি **[[চট্টগ্রাম]] থেকে** এসেছেন।
* দূরত্বজ্ঞাপক: **[[ঢাকা]] থেকে** চট্টগ্রাম দুশো কিলোমিটারের বেশি।
* নিক্ষেপ: **বিমান থেকে** বোমা ফেলা হয়েছে।

## অপাদান কারকে বিভিন্ন বিভক্তির প্রয়োগ

## আরও দেখুন
* কারক
** কর্তৃকারক
** কর্ম কারক
** করণ কারক
** সম্প্রদান কারক
** অধিকরণ কারক
* বাংলা ব্যাকরণ
* বাংলা ভাষা
* বিভক্তি

## তথ্যসূত্র

বিষয়শ্রেণী:কারক
বিষয়শ্রেণী:ব্যাকরণ
অপশ্রুতি

থাম্ব|এটি অপশ্রুতি এর একটি উদাহরণ
**অপশ্রুতি** () বলতে কোন শব্দের স্বরধ্বনি বা ব্যঞ্জনধ্বনির যে পরিবর্তনের মাধ্যমে শব্দটির ব্যাকরণিক ভূমিকা পরিবর্তন ঘটে, তাকে বোঝায়।

উদাহরণস্বরূপ, ইংরেজি ভাষাতে নিচের উদাহরণগুলির মত করে স্বরধ্বনির পরিবর্তনের মাধ্যমে ক্রিয়ার কাল, সকর্মকতা/অকর্মকতা কিংবা বিশেষ্যের বচনের পরিবর্তন নির্দেশিত হতে পারে।

* s**i**ng, s**a**ng, s**u**ng, s**o**ng
* r**i**se, r**ai**se
* b**i**nd, b**a**nd
* g**oo**se, g**ee**se

একইভাবে ব্যঞ্জনধ্বনির পরিবর্তনের মাধ্যমেও ব্যাকরণিক পার্থক্য নির্দেশ করা সম্ভব।

* belie**f**, belie**v**e
* hou**s**e (বিশেষ্য), hou**s**e (ক্রিয়া) &nbsp; (ধ্বনিগতভাবে:  (বিশেষ্য),  (ক্রিয়া))

বিষয়শ্রেণী:রূপমূলতত্ত্ব
এজ

থাম্ব|এজ
**এনহ্যান্স্‌ড ডেটা রেট্‌স ফর জিএসএম এভোলিউশন** (সংক্ষেপে **এজ**), এনহ্যান্স্‌ড জিপিআরএস, বা আইএমটি একক ক্যারিয়ার হলো একটি ডিজিটাল মোবাইল ফোন প্রযুক্তি যার মাধ্যমে বেশি পরিমাণ উপাত্ত সঞ্চারণ হার এবং উন্নত উপাত্ত সঞ্চারণ নির্ভরশীলতা অর্জন করা যায়। যদিও এটি আন্তর্জাতিক টেলিযোগাযোগ ইউনিয়ন-এর থ্রিজি সংজ্ঞার মধ্যে পড়ে, তথাপি এটিকে সাধারণত ২.৭৫জি হিসেবে শ্রেণীভুক্ত করা হয়। এজ প্রথম চালু হয় ২০০৩ সালে জিএসএম নেটওয়ার্কে মার্কিন যুক্তরাষ্ট্রে, সিংগুলার (বর্তমান এটিএন্ডটি) কর্তৃক।

এজ প্যাকেট সুইচ্‌ড অ্যাপ্লিকেশনে (যেমন ইন্টারনেট সংযোগ দিতে) ব্যবহার করা যায়। উচ্চগতির অ্যাপ্লিকেশন যেমন ভিডিও সার্ভিস এবং অন্যান্য মাল্টিমিডিয়া ইজিপিআরএস-এর বাড়তি উপাত্ত সুবিধার সুফল পেতে পারে। এজ সার্কিট সুইচ্‌ড-এর অগ্রগতি ভবিষ্যতে সম্ভবনাময়।

## প্রযুক্তি
### এজ মড্যুলেশন এবং কোডিং স্কিম
:

:

## পরিভাষা
* Data transimission rate - উপাত্ত সঞ্চারণ হার

বিষয়শ্রেণী:জিএসএম মানদণ্ড
বিষয়শ্রেণী:ভিডিওটেলিফোনি
পরম গাঠনিক উপাদান

ভাষাবিজ্ঞানের পরিভাষায় **পরম গাঠনিক উপাদান** () বলতে বাক্যের তেমন একটি গাঠনিক উপাদানকে বোঝায়, যা বাক্যের বাকী অংশ থেকে পৃথক বা বিচ্ছিন্ন।

ইংরেজি ভাষাতে বিশেষণ ও ক্রিয়াবিশেষণগুলিকে এভাবে ব্যবহার করা যায়। যেমন - Nevertheless, the inevitable happened. বাক্যটিতে nevertheless ক্রিয়াবিশেষণটিকে একটি পরম গাঠনিক উপাদান হিসেবে ব্যবহার করা হয়েছে। একইভাবে Hungry, she let out a scream. বাক্যটিতে Hungry বিশেষণটি একটি পরম গাঠনিক উপাদান।

## আরও দেখুন
* বাক্য

বিষয়শ্রেণী:ব্যাকরণ
বিষয়শ্রেণী:বাক্যতত্ত্ব
সারাংশ

থাম্ব|একটি নিবন্ধ
**সারাংশ** () বলতে কোন বৃহত্তর রচনা, যেমন কোন গবেষণাপত্র, সন্দর্ভ, অভিসন্দর্ভ, পর্যালোচনা, সম্মেলন বিবরণী, বা যেকোন বিষয়ের উপর গভীর বিশ্লেষণী কোন রচনার মূল বিষয়বস্তুর ধারণা প্রদানকারী একটি সংক্ষিপ্ত রচনাকে বোঝায়। সারাংশ সাধারণত রচনার শুরুতে বা কখনো কখনো রচনার শেষে সংযুক্ত করা হয়।

## উদ্দেশ্য
শিক্ষায়তনিক গবেষণায় জটিল গবেষণাধর্মী বিষয়সমূহ সহজভাবে বোধগম্য করে তুলতে সারাংশ ব্যবহৃত হয়। সারাংশ সম্পূর্ণ গবেষণাপত্রের পরিবর্তে একটি ছোট সত্তা হিসেবে কাজ করতে পারে। যেমন, অনেক প্রতিষ্ঠান কোন গবেষণার মূলভিত্তি নির্বাচনে সারাংশ ব্যবহার করে, যা কোন শিক্ষায়তনিক সম্মেলনে পোস্টার আকারে, মৌখিক উপস্থাপনার বা মঞ্চে উপস্থাপনার ক্ষেত্রে ব্যবহৃত হতে পারে। বেশিরভাগ গবেষণা ডেটাবেজ সার্চ ইঞ্জিনে সম্পূর্ণ গবেষণাপত্র দেওয়ার পরিবর্তে শুরু সারাংশ প্রদান করে থাকে। সম্পূর্ণ গবেষণাপত্র প্রায়শই ক্রয় করতে বলা হয়, ফলে সারাংশ সম্পূর্ণ তথ্যের সংক্ষিপ্তসার হিসেবে গুরুত্ব বহন করে এবং পাঠককে সম্পূর্ণ তথ্য পেতে আগ্রহী করে তুলে।

## তথ্যসূত্র

বিষয়শ্রেণী:নথিপত্র
বিষয়শ্রেণী:প্রকাশনা
বিষয়শ্রেণী:উচ্চশিক্ষায়তনিক প্রকাশনা
বিষয়শ্রেণী:প্রকাশন
বিষয়শ্রেণী:উচ্চশিক্ষায়তনিক পরিভাষা
আকাদেমি ফ্রঁসেজ

**আকাদেমি ফ্রঁসেজ** (, ), যা **ফরাসি আকাদেমি** নামেও পরিচিত, হল ফ্রান্সের ফরাসি ভাষা নিয়ন্ত্রক সংস্থা এবং ফরাসি ভাষা সংক্রান্ত বিষয়গুলোর জন্য প্রধান ফরাসি পরিষদ। এটি আনুষ্ঠানিকভাবে ১৬৩৫ সালে রাজা ত্রয়োদশ লুইয়ের মুখ্যমন্ত্রী কার্দিনাল রিশ্যলিও কর্তৃক প্রতিষ্ঠিত হয়। ফরাসি বিপ্লবের সময় ১৭৯৩ সালে এটিকে দমন করা হয়েছিল। ১৮০৩ সালে নাপোলেওঁ বোনাপার্ত এটিকে অ্যাঁসিত্যু দ্য ফ্রঁসের একটি বিভাগ হিসেবে পুনরুদ্ধার করেন। এটি ফরাসি ইনস্টিটিউটের পাঁচটি আকাদেমির মধ্যে প্রাচীনতম। পরবর্তীতে এই সংস্থার আদলে বিশ্বের অন্যান্য বহু দেশে ভাষা নিয়ন্ত্রক সংস্থা গড়ে ওঠে।

সংস্থাটির সংবিধিতে এর লক্ষ্য সম্বন্ধে বলা হয়েছে: "donner des règles certaines à notre langue, la maintenir en pureté, lui garder toujours capacité de traiter avec exactitude tous arts et toutes sciences, et assurer ainsi les caractères qui lui confèrent l’universalité." অর্থাৎ "আমাদের ভাষাকে সুনিশ্চিত নিয়ম প্রদান করা, ভাষার বিশুদ্ধতা রক্ষা করা, ভাষাটি দ্বারা সমস্ত বিজ্ঞান ও শিল্পকলাকে সঠিকভাবে বর্ণনা করার ক্ষমতা রক্ষা করা, এবং এর মধ্যে বিশ্বজনীন ভাষার বৈশিষ্ট্যগুলি নিশ্চিত করা।"

আকাদেমির সদস্যসংখ্যা ৪০। একেবারে প্রাথমিক সদস্যদেরকে তৎকালীন ধর্মযাজক, অভিজাতশ্রেণী ও সামরিক বাহিনী থেকে বাছাই করা হয়েছিল। কেউ একবার সদস্য হলে তার আজীবন সদস্যপদ বহাল থাকে, তবে তিনি দুর্ব্যবহারের কারণে পদ থেকে বহিস্কার হতে পারেন। বর্তমান সদস্যরাই ভবিষ্যৎ সদস্যদের নির্বাচন করেন।

আকেদেমিটি ১৬৯৪ সালে ফরাসি ভাষার প্রথম অভিধান প্রকাশ করে। এর নিয়মনীতিগুলি উপদেশমূলক, জনগণ বা সরকার এগুলি শুনতে বাধ্য নয়। এ সত্ত্বেও আকাদেমির মতামত ফরাসি সমাজে গুরুত্বের সাথে নেওয়া হয়। তবে ফরাসি ভাষার বিবর্তনের প্রকৃত গতিধারা কখনোই আকাদেমির প্রভাবাধীন ছিল না।

ইদানীং ফরাসি ভাষাতে ইংরেজি কৃতঋণ শব্দের আধিক্যের বিরুদ্ধে আকাদেমি বেশ সোচ্চার।

## পাদটীকা

## তথ্যসূত্র

## বহিঃসংযোগ
* L'Académie française 

বিষয়শ্রেণী:ফরাসি ভাষা
বিষয়শ্রেণী:ভাষা নিয়ন্ত্রক সংস্থা
বিষয়শ্রেণী:ফ্রান্স ভিত্তিক সংগঠন
শ্বাসাঘাত

থাম্ব|ইংরেজি  প্রস্বর সম্পর্কে একটি বই
ধ্বনিতত্ত্বের পরিভাষায় **শ্বাসাঘাত** বা **প্রস্বর** () বলতে কোনও শব্দে বা শব্দের অংশবিশেষ তথা সিলেবলে স্বাভাবিকভাবে খানিকটা জোর দিয়ে উচ্চারণ করার ঘটনাকে বোঝায়। যেমন ইংরেজি ভাষাতে democracy শব্দটিতে দ্বিতীয় সিলেবলটিতে শ্বাসাঘাত পড়ে, কিন্তু democratic শব্দটিতে তৃতীয় সিলেবলে শ্বাসাঘাত পড়ে। যেসব সিলেবলে এই জোর পরিলক্ষিত হয় না, বলা হয় তারা প্রস্বরহীন বা শ্বাসাঘাতহীন (ইংরেজি ভাষায় unaccented বা unstressed)। সব ভাষাতেই শ্বাসাঘাতের বিভিন্ন নির্দিষ্ট বিন্যাস থাকে; এই বিন্যাসকে বলা হয় প্রস্বরীকরণ বা শ্বাসাঘাতীকরণ (ইংরেজি ভাষায় Accentuation)। শ্বাসাঘাত নিয়ে গবেষণাকে বলা হয় শ্বাসাঘাততত্ত্ব (ইংরেজি ভাষায় Accentology)।

শ্বাসাঘাতের সময় বক্তার উচ্চারণের শক্তি বা বল বেশি হয়, বহির্গামী বায়ুপ্রবাহের পরিমাণ বৃদ্ধি পায় এবং বাগযন্ত্রের পেশীগুলি টানটান হয়। ধ্বনিগতভাবে পার্শ্ববর্তী সিলেবলগুলির তুলনায় শ্বাসাঘাতবিশিষ্ট সিলেবলের শব্দপ্রাবল্য তুলনামূলকভাবে বেশি হয়। শ্বাসাঘাত পড়া সিলেবলটি উঁচু সুরে এবং সাধারণের চেয়ে দীর্ঘ সময় ধরে উচ্চারিত হতে পারে।

শ্বাসাঘাতের বিভিন্ন মাত্রা নির্ধারণ করা সম্ভব। সাধারণত প্রাথমিক, গৌণ এবং দুর্বল --- এই তিন ধরনের শ্বাসাঘাতকে চিহ্নিত করা হয়। * আন্তর্জাতিক ধ্বনিমূলক বর্ণমালাতে সিলেবলের আগে উপরে একটি উল্লম্ব রেখাংশ বসিয়ে প্রাথমিক শ্বাসাঘাত, এবং আগে নিচে একটি উল্লম্ব রেখাংশ বসিয়ে গৌণ শ্বাসাঘাত বোঝানো হয়। যেমন- ইংরেজি syllabification শব্দটি এভাবে আন্তর্জাতিক ধ্বনিমূলক বর্ণমালাতে লেখা হয়: ।

বিষয়শ্রেণী:ধ্বনিতত্ত্ব
বিষয়শ্রেণী:ধ্বনিবিজ্ঞান
পাত্রিক ভিয়েইরা

**পাত্রিক ভিয়েইরা** (জন্ম: ২৩ জুন ১৯৭৬) হলেন একজন ফরাসি পেশাদার ফুটবল ম্যানেজার এবং প্রাক্তন ফুটবল খেলোয়াড়। তিনি বর্তমানে নিসের ম্যানেজারের দায়িত্ব পালন করছেন।

পাত্রিক ভিয়েইরা তার প্রজন্মের অন্যতম সেরা খেলোয়াড় হিসাবে বিবেচিত হন। ১৯৯৪ সালে কানের খেলার মাধ্যমে তাঁর ক্যারিয়ার শুরু করেছিলেন, যেখানে তিনি তার অভিষেকের মৌসুমে বেশ কয়েকটি আকর্ষণীয় পারফরম্যান্স প্রদর্শনের মাধ্যমে তিনি এক বছর পরে সেরিয়ে আর ক্লাব মিলানে পাড়ি জমান। ইতালিতে তিনি তার প্রথম মৌসুমটি অনেকটা ব্যর্থ ছিল এবং মূলত তিনি উক্ত ক্লাবের সংরক্ষিত দলের অংশ ছিলেন। অতঃপর ১৯৯৬ সালে, প্রায় ৩.৫ মিলিয়ন ইউরোর বিনিময়ে তিনি তার দেশীয় আর্সেন ওয়েঙ্গারের সাথে প্রিমিয়ার লিগের ক্লাব আর্সেনালে যোগদান করেছিলেন।

তিনি ২০০১ সালে অনুষ্ঠিত ফিফা কনফেডারেশন্স কাপের ফাইনালে জাপানের বিপক্ষে জয়ী গোলটি করেন যেখানে ফ্রান্স ০-১ গোলে জয় পায়।

## ক্যারিয়ার পরিসংখ্যান
### ক্লাবের পরিসংখ্যান

* লিগ কাপে, চ্যারিটি শিল্ড এবং সুপারকোপা ইতালিয়ানা অন্তর্ভুক্ত।

### আন্তর্জাতিক পরিসংখ্যান

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড়
বিষয়শ্রেণী:ফ্রান্সের পুরুষ আন্তর্জাতিক ফুটবলার
বিষয়শ্রেণী:আর্সেনাল ফুটবল ক্লাবের খেলোয়াড়
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ইন্টার মিলানের খেলোয়াড়
বিষয়শ্রেণী:ইয়ুভেন্তুস ফুটবল ক্লাবের খেলোয়াড়
বিষয়শ্রেণী:এসি মিলানের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:লিগ ১-এর ম্যানেজার
বিষয়শ্রেণী:লিগ ১-এর খেলোয়াড়
বিষয়শ্রেণী:কান স্পোর্টস অ্যাসোসিয়েশনের খেলোয়াড়
বিষয়শ্রেণী:তুর ফুটবল ক্লাবের খেলোয়াড়
বিষয়শ্রেণী:কৃষ্ণাঙ্গ ফরাসি ক্রীড়াবিদ
বিষয়শ্রেণী:১৯৭৬-এ জন্ম
বিষয়শ্রেণী:ফরাসি ফুটবল ম্যানেজার
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:সেনেগালীয় ফুটবলার
বিষয়শ্রেণী:১৯৯৬ গ্রীষ্মকালীন অলিম্পিকের ফুটবলার
বিষয়শ্রেণী:১৯৯৮ ফিফা বিশ্বকাপের খেলোয়াড়
বিষয়শ্রেণী:উয়েফা ইউরো ২০০০ খেলোয়াড়
বিষয়শ্রেণী:২০০১ ফিফা কনফেডারেশন্স কাপের খেলোয়াড়
বিষয়শ্রেণী:২০০২ ফিফা বিশ্বকাপের খেলোয়াড়
বিষয়শ্রেণী:উয়েফা ইউরো ২০০৪ খেলোয়াড়
বিষয়শ্রেণী:২০০৬ ফিফা বিশ্বকাপের খেলোয়াড়
বিষয়শ্রেণী:উয়েফা ইউরো ২০০৮ খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:ফিফা কনফেডারেশন্স কাপ বিজয়ী খেলোয়াড়
বিষয়শ্রেণী:ফিফা ১০০
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:ইতালিতে ফরাসি প্রবাসী ক্রীড়াবিদ
বিষয়শ্রেণী:ইংল্যান্ডে ফরাসি প্রবাসী ক্রীড়াবিদ
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:লেজিওঁ দনরের নাইট
বিষয়শ্রেণী:২০শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফরাসি পুরুষ ফুটবলার
বিষয়শ্রেণী:ফ্রান্সের অলিম্পিক ফুটবলার
দক্ষিণ আমেরিকার ভাষা

300px|right|thumb|।
উপনিবেশবাদের কারণে স্পেনীয় ভাষা এবং পর্তুগিজ ভাষা বর্তমানে দক্ষিণ আমেরিকার দুইটি প্রধান ভাষা। তবে সারা মহাদেশ জুড়ে ১ কোটিরও বেশি লোক স্থানীয় আদিবাসী আমেরিকান ভাষাগুলিতে কথা বলেন। ভাষাগুলির বেশির ভাগই গহীন জঙ্গলে স্বল্প সংখ্যক সদস্যবিশিষ্ট বিভিন্ন গোত্রের মধ্যে প্রচলিত। এগুলির মধ্যে খুব কম সংখ্যক ভাষাই পূর্ণাঙ্গভাবে বর্ণিত হয়েছে। অনেকগুলি ভাষা বিলুপ্তির পথে।

কারিব, আরাওয়াক ও টুপি দক্ষিণ আমেরিকার তিনটি প্রধান ভাষাপরিবার। কারিব ভাষাগুলি আমাজন নদীর উত্তরের অঞ্চলটির মূলত পূর্ব অংশে প্রচলিত। আরাওয়াক ভাষাগুলি আমাজনের উত্তর-পশ্চিমে ও দক্ষিণে প্রচলিত; এগুলি এককালে ক্যারিবীয় দ্বীপপুঞ্জেও প্রচলিত ছিল। টুপি পরিবারের ভাষাগুলি আমাজন নদীর দক্ষিণে অবস্থিত ব্রাজিলীয় এলাকাগুলিতে এবং প্যারাগুয়েতে প্রচলিত। গুয়ারানি নামের একটি টুপি ভাষাকে প্যারাগুয়ের জাতীয় ভাষা হিসেবে গ্রহণ করা হয়েছে।

দক্ষিণ আমেরিকার সবচেয়ে বেশি সংখ্যক বক্তাবিশিষ্ট স্থানীয় ভাষাটি হল কেচুয়া ভাষা। এটির বংশগতি নির্ণয় করা যায়নি। পার্শ্ববর্তী আইমারা ভাষার সাথে এর বংশগতিক সম্পর্ক আছে বলে মনে করা হয়। কেচুয়া ভাষাটি পেরুর কুজকো-কেন্দ্রিক প্রাচীন ইনকা সভ্যতার ভাষা ছিল। ইনকা সভ্যতার প্রসারের সাথে সাথে এটি বাইরে ছড়িয়ে পড়ে। বর্তমানে এটি পেরু ও বলিভিয়ার বেশির ভাগ অংশে প্রচলিত।

বিষয়শ্রেণী:দক্ষিণ আমেরিকা
বিষয়শ্রেণী:মহাদেশ বা ভৌগোলিক অঞ্চল অনুযায়ী ভাষা
বিষয়শ্রেণী:দক্ষিণ আমেরিকার ভাষা
লুডভিগ ভিটগেনস্টাইন

**লুডভিগ ভিটগেনস্টাইন** (জার্মান: Ludwig Wittgenstein *লুট্‌ভ়িক্‌ ভ়িট্‌গেন্‌শ্‌টায়্‌ন্‌*, এপ্রিল ২৬, ১৮৮৯ - এপ্রিল ২৯, ১৯৫১) একজন অস্ট্রীয় দার্শনিক, যার মূল অবদান যুক্তি, গণিত, মন ও ভাষার দর্শনে। তার প্রভাব বিশালব্যাপী এবং বিংশ শতাব্দীর সবচেয়ে গুরুত্বপূর্ণ দার্শনিক হিসেবে বিবাচিত হন। ৬২ বছর বয়সে তার মৃত্যুর আগে তার পুস্তক আকারে প্রকাশিত একমাত্র কর্ম ছিল ট্র্যাকট্যাটাস লজিকো ফিলোসফিকাস।

## জীবনী
তার জন্ম ভিয়েনাতে, পিতা ও মাতার নাম কার্ল ও লিওপল্ডাইন ভিটগেনস্টাইন। অস্ট্রো-হাঙ্গেরিয়ান সাম্রাজ্যের সবচেয়ে অভিজাত পরিবারগুলির একটিতে জন্ম হয়েছিল তার।

### শেষ দিনগুলি
তিনি দুরারোগ্য ব্যাধি ক্যান্সারে আক্রান্ত হয়ে মারা যান। এডয়ার্ড ভন বেভানের বাড়িতে তিনি শেষ নিঃশ্বাস ত্যাগ করেন। তার শেষ বাক্য ছিলঃ "তাদেরকে বলো, আমি এক অসাধারণ জীবন যাপন করেছি"।

## গ্রন্থপঞ্জি
* ট্র্যাকট্যাটাস লজিকো ফিলোসফিকাস
* ফিলোসোফিকাল ইনভেস্টিগেশন্স

## তথ্যসূত্র

বিষয়শ্রেণী:১৮৮৯-এ জন্ম
বিষয়শ্রেণী:১৯৫১-এ মৃত্যু
বিষয়শ্রেণী:অস্ট্রীয় দার্শনিক
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অস্ট্রীয় অজ্ঞেয়বাদী
বিষয়শ্রেণী:২০শ শতাব্দীর অস্ট্রীয় লেখক
বিষয়শ্রেণী:ব্রিটিশ অজ্ঞেয়বাদী
বিষয়শ্রেণী:ইহুদি অজ্ঞেয়বাদী
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:২০শ শতাব্দীর ব্রিটিশ গণিতবিদ
বিষয়শ্রেণী:২০শ শতাব্দীর প্রাবন্ধিক
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:বিশ্লেষক দার্শনিক
বিষয়শ্রেণী:অস্ট্রীয় ইহুদি
বিষয়শ্রেণী:অস্ট্রীয় যুক্তিবিদ
বিষয়শ্রেণী:অস্ট্রীয় শরণার্থী
বিষয়শ্রেণী:ব্রিটিশ ইহুদি
বিষয়শ্রেণী:ব্রিটিশ যুক্তিবিজ্ঞানী
বিষয়শ্রেণী:অস্ট্রীয়-ইহুদি বংশোদ্ভূত ব্রিটিশ ব্যক্তি
বিষয়শ্রেণী:ইংল্যান্ডে ক্যান্সারে মৃত্যু
বিষয়শ্রেণী:ইহুদি দার্শনিক
বিষয়শ্রেণী:সংস্কৃতির দার্শনিক
বিষয়শ্রেণী:ভাষার দার্শনিক
বিষয়শ্রেণী:সামাজিক বিজ্ঞানের দার্শনিক
বিষয়শ্রেণী:সামাজিক দার্শনিক
বিষয়শ্রেণী:পাশ্চাত্য সভ্যতার তাত্ত্বিক
জর্জ-লুই ল্যক্লের, কোঁত দ্য বুফোঁ

thumb|230px|right|জর্জ-লুই ল্যক্লের, কোঁত দ্য বুফোঁ, François-Hubert Drouais কর্তৃক অঙ্কিত
**জর্জ-লুই ল্যক্লের, কোঁত দ্য বুফোঁ** () (৭ই সেপ্টেম্বর, ১৭০৭ - ১৬ই এপ্রিল, ১৭৮৮) একজন ফরাসি প্রকৃতিবিদ, গণিতজ্ঞ, জীববিজ্ঞানী, বিশ্বতত্ত্ববিদ এবং লেখক। বুফোঁর চিন্তাধারা পরবর্তী দুই প্রজন্মের প্রকৃতিবিদদের প্রভাবিত করেছিল যাদের মধ্যে আছেন জঁ-বাতিস্ত লামার্ক এবং চার্লস ডারউইন। ডারউইন স্বয়ং তার অন দ্য অরিজিন অফ স্পিসিস গ্রন্থের ষষ্ঠ সংস্করণের ভূমিকায় উল্লেখ করেছেন যে, এরিস্টটল প্রাকৃতিক নির্বাচনের ধারণাটি সম্বন্ধে ভবিষ্যদ্বাণী করলেও আধুনিককালে এ বিষয়ে নির্দিষ্ট চেতনার সাথে প্রথম কথা বলেছেন বুফোঁ। বুফোঁ তার গ্রন্থে প্রাকৃতিক নির্বাচনের মাধ্যমে বিবর্তনের ধারণা সম্বন্ধে অনেক কিছু লিখেছিলেন।

## বহিঃসংযোগ
* "Buffon the Enlightenment sensation" ; টিএলএস এর একটি প্রবন্ধ। লিখেছেন ম্যাথিউ কব
* 

বিষয়শ্রেণী:১৭০৭-এ জন্ম
বিষয়শ্রেণী:১৭৮৮-এ মৃত্যু
বিষয়শ্রেণী:ফরাসি প্রকৃতিবিদ
বিষয়শ্রেণী:ফরাসি গণিতবিদ
বিষয়শ্রেণী:ফরাসি প্রাণিবিজ্ঞানী
বিষয়শ্রেণী:ফরাসি বিজ্ঞান লেখক
বিষয়শ্রেণী:পক্ষিবিজ্ঞানী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:ফরাসি রোমান ক্যাথলিক
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:রয়েল সোসাইটির সভ্য
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
এল সালভাদোরের ভাষা

স্পেনীয় ভাষা এল সাভাদোরের সরকারি ভাষা। এখানকার প্রায় সবাই এই ভাষাতে কথা বলেন। কয়েক হাজার লোক আদিবাসী কেকচি ভাষাতে কথা বলেন। বাকী প্রায় সব আদিবাসী আমেরিকান ভাষা বিলুপ্ত। দ্বিতীয় ভাষা হিসেবে ইংরেজি ক্রমেই গুরুত্বপূর্ণ হয়ে উঠেছে। প্রাথমিক ও মাধ্যমিক স্কুলগুলিতে ইংরেজি শেখানো বাধ্যতামূলক।

## তথ্যসূত্র

## বহিঃসংযোগ
* এল সালভাদোরের ভাষার উপর এথনোলগ রিপোর্ট


বিষয়শ্রেণী:এল সালভাদোরের সংস্কৃতি
বিষয়শ্রেণী:উত্তর আমেরিকার ভাষা
কানাডার ভাষা

থাম্ব|ফরাসি ভাষার বিতরণ মানচিত্র। ফ্রেঞ্চ ভাষা কানাডার অন্যতম একটি ভাষা
থাম্ব|ইংরেজি ভাষার বিতরণ। ইংরেজি ভাষা কানাডার অন্যতম ভাষা
ইংরেজি ভাষা ও ফরাসি ভাষা যৌথভাবে কানাডার সরকারি ভাষা।  কানাডার কেবেক (Quebec) প্রদেশে ফরাসি ভাষা প্রাদেশিক সরকারি ভাষা। আন্তর্জাতিক ক্ষেত্রে সাধারণত ইংরেজি ভাষা ব্যবহার করা হয়। এছাড়াও বহু ইউরোপীয় অভিবাসী ভাষার প্রচলন আছে। এদের মধ্যে উল্লেখযোগ্য তিনটি জার্মান ধর্মীয় সম্প্রদায়ের ভাষা --- হাটারীয়, মেনোনীয়, এবং পেনসিলভেনীয়। কানাডার প্রায় দেড় লক্ষ আদিবাসী আমেরিকান ৭০টিরও বেশি ভাষাতে কথা বলে। এই স্থানীয় ভাষাগুলির মধ্যে ব্ল্যাকফুট, চিপেউইয়ান, ক্রে, ডাকোটা, এস্কিমো, ওজিবওয়া উল্লেখযোগ্য। এখানকার স্থানীয় প্রধান প্রধান ভাষাপরিবারের মধ্যে আছে আলগোংকিন, আথাবাস্কান, এস্কিমো-আলেউট, ইরোকোইয়ান, সিউয়ান এবং ওয়াকাশান ভাষাপরিবার। এছাড়াও অনেক বিচ্ছিন্ন ভাষাও রয়েছে।

## তথ্যসূত্র

## বহিঃসংযোগ
* কানাডার ভাষার উপর এথনোলগ রিপোর্ট


বিষয়শ্রেণী:কানাডা
বিষয়শ্রেণী:উত্তর আমেরিকার ভাষা
কিউবার ভাষা

থাম্ব|কিউবা সম্পর্কে একটি পৃষ্ঠা
স্পেনীয় ভাষা কিউবার সরকারী ভাষা। কিউবার প্রায় সবাই এই ভাষাতে কথা বলেন। স্বল্প সংখ্যক লোক রুশ ভাষাতে কথা বলেন। আন্তর্জাতিক সম্পর্কের ক্ষেত্রে স্পেনীয় ভাষার পাশাপাশি ইংরেজি ভাষার ব্যবহার বৃদ্ধি পেয়েছে।

## কিউবা পরিচয়
কিউবা দক্ষিণ আমেরিকার একটি স্বাধীন দেশ। যা কিউবা প্রজাতন্ত্র হিসাবেই সারা বিশ্বে পরিচিত। বর্তমানে স্প্যানিশ ভাষার সাথে সাথে কিউবাতে ইংরাজী ভাষার বহূল ব্যভার হচ্ছে।

## তথ্যসূত্র

বিষয়শ্রেণী:কিউবা
বিষয়শ্রেণী:কিউবার ভাষা
বিষয়শ্রেণী:কিউবার সংস্কৃতি
উইলিয়াম চার্লস ওয়েলস

**উইলিয়াম চার্লস ওয়েল্‌স** (ইংরেজি ভাষায়: William Charles Wells) (১৭৫৭  - ১৮১৭) একজন চিকিৎসক এবং মুদ্রণকারী। তিনি রবার্ট এবং মেরি ওয়েল্‌সের দ্বিতীয় পুত্র। ওয়েল্‌সের বাবা-মা দুজনেই স্কটল্যান্ডীয় যারা ১৭৫৩ সালে মার্কিন যুক্তরাষ্ট্রের দক্ষিণ ক্যারোলাইনাতে বসতি স্থাপন করেছিলেন।

## বিবর্তনে অবদান
১৮১৩ সালে ডঃ ওয়েল্‌স রয়েল সোসাইটিতে একটি গবেষণাপত্র পাঠ করেন যার শিরোনাম ছিল "জনৈক শ্বেতকায় মহিলার চর্মের কিছু অংশ নিগ্রোসদৃশ"। অবশ্য এই পত্রটি তখন প্রকাশিত হয়নি। ১৮১৮ সালে "ডিও অ্যান্ড সিঙ্গল ভিশন" সংক্রান্ত দুটি প্রবন্ধ প্রকাশ করেন তিনি। এরপর ১৮১৩ সালের সেই প্রবন্ধটি প্রকাশিত হয়। চার্লস ডারউইন তার অন দ্য অরিজিন অফ স্পিসিস গ্রন্থে ওয়েল্‌সের গবেষণার কথা উল্লেখ করেছেন। ডারউইন বলেছেন যে, ওয়েল্‌স বিবর্তনের উপায় হিসেবে প্রাকৃতিক নির্বাচনকে স্বীকৃতি দিয়েছেন।  অবশ্য ওয়েল্‌স কেবল মানবজাতির কয়েকটি চারিত্র্যিক বৈশিষ্ট্যের ক্ষেত্রেই এটা প্রয়োগ করেছিলেন। নিগ্রো এবং মুলাটো গোত্রের মানুষেরা ক্রান্তীয় রোগের সংক্রমণ থেকে মুক্ত; এ কথা উল্লেখ করে তিনি তার প্রবন্ধে বলেছিলেন,

## তথ্যসূত্র

## বহিঃসংযোগ
* http://web2.ccpl.org/prvEmployees/HTML/scienceproject/ScienceWalk/William%20Wells.html

বিষয়শ্রেণী:১৭৫৭-এ জন্ম
বিষয়শ্রেণী:১৮১৭-এ মৃত্যু
বিষয়শ্রেণী:বিবর্তনবাদী জীববিজ্ঞানী
বিষয়শ্রেণী:ইংরেজ চিকিৎসক
বিষয়শ্রেণী:রয়েল সোসাইটির সভ্য
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:রয়েল সোসাইটি অব এডিনবার্গের সভ্য
বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লাইডেন বিশ্ববিদ্যালয়ের প্রাক্তন শিক্ষার্থী
সাত বছরের যুদ্ধ

**সাত বছরের যুদ্ধ** (১৭৫৬ - ১৭৬৩) ইউরোপের সবগুলো বড় শক্তিকেই যুদ্ধে জড়িয়ে পড়তে বাধ্য করেছিল। এই যুদ্ধে ৯০০,০০০ থেকে ১,৪০০,০০০ জন মানুষ মারা গিয়েছিল। উল্লেখিত সময়কালের মধ্যে ইউরোপের মূলভূমি এবং উপনিবেশ, সকল স্থানেই ছোটবড় যুদ্ধ সংঘটিত হয়। ১৭৫৬ থেকে ১৭৬৩ সালের মধ্যে সংঘটিত **পমেরানীয় যুদ্ধ** এবং ফরাসি ও ইন্ডিয়ান যুদ্ধকেও এর অন্তর্ভুক্ত করা হয়। প্রুশিয়া, Electorate Brunswick-Lüneburg এবং যুক্তরাজ্যের (আমেরিকায় ব্রিটিশ উপনিবেশ, ইস্ট ইন্ডিয়া কোম্পানি ও আয়ারল্যান্ড সহ) সাথে যুদ্ধ বেধেছিল অস্ট্রিয়া, ফ্রান্স (আমেরিকায় ফরাসি উপনিবেশ এবং ফরাসি ইস্ট ইন্ডিয়া কোম্পানি সহ), রুশ সাম্রাজ্য, সুইডেন এবং স্যাক্সনির। পরবর্তীতে পর্তুগাল ব্রিটেনের পক্ষে এবং স্পেন ফ্রান্সের পক্ষে যুদ্ধ জড়িয়ে পড়ে। এছাড়া ভারতে নেদারল্যান্ডের একটি নিরপেক্ষ বাহিনী আক্রমণের শিকার হয়েছিল।

## তথ্যসূত্র

বিষয়শ্রেণী:সাত বছরের যুদ্ধ
বিষয়শ্রেণী:বৈশ্বিক যুদ্ধ
বিষয়শ্রেণী:১৮শ শতাব্দীর সশস্ত্র সংঘাত
বিষয়শ্রেণী:বিশ্বব্যাপী সংঘাত
কোস্টা রিকার ভাষা

স্পেনীয় ভাষা কোস্টা রিকার সরকারি ভাষা। এখানকার প্রায় সকলেই এই ভাষাতে কথা বলেন। প্রায় ২% মানুষ ইংরেজি-ভিত্তিক একটি ক্রেওল ভাষাতে কথা বলেন। ক্রেওলটি ক্যারিবীয় দ্বীপপুঞ্জের পশ্চিমাংশে বহুল প্রচলিত। এছাড়াও হাজার খানেক লোক একাধিক স্থানীয় আদিবাসী আমেরিকান ভাষাতে কথা বলেন। চীনাদের একটি অভিবাসী জনগোষ্ঠী (সংখ্যায় প্রায় হাজার পাঁচেক) চীনা ভাষায় (ইউয়ে উপভাষা) কথা বলে।

## তথ্যসূত্র

## বহিঃসংযোগ
* কোস্টা রিকার ভাষার উপর এথনোলগ রিপোর্ট

বিষয়শ্রেণী:কোস্টা রিকা
বিষয়শ্রেণী:উত্তর আমেরিকার ভাষা
বিষয়শ্রেণী:কোস্টা রিকার ভাষা
বিষয়শ্রেণী:মধ্য আমেরিকার ভাষা
বিষয়শ্রেণী:কোস্টা রিকান সমাজ
বিষয়শ্রেণী:কোস্টা রিকার সংস্কৃতি
গুয়াতেমালার ভাষা

থাম্ব|গুয়াতেমালার ভাষা
স্পেনীয় ভাষা গুয়াতেমালার সরকারি ভাষা। এখানে প্রায় ২০টির মত আদিবাসী আমেরিকান ভাষা প্রচলিত; জনসংখ্যার প্রায় অর্ধেক এগুলিতে কথা বলেন। অনেক আদিবাসী আমেরিকান ভাষা আবার বেশ কিছু প্রধান প্রধান উপভাষাতে বিভক্ত, যেগুলির মধ্যে পারস্পরিক বোধগম্যতা কম। প্রধান আদিবাসী ভাষাগুলির মধ্যে আছে কিচে ভাষা, কাকচিকেল ভাষা, কেক্‌চি ভাষা এবং মাম ভাষা।

## তথ্যসূত্র

## বহিঃসংযোগ
* গুয়াতেমালার ভাষার উপর এথনোলগ রিপোর্ট

বিষয়শ্রেণী:গুয়াতেমালা
বিষয়শ্রেণী:উত্তর আমেরিকার ভাষা
বিষয়শ্রেণী:গুয়াতেমালার ভাষা